ՈՐՈՇՈՒՄ

**Կատարողական վարույթը կասեցնելու մասին**

**04.12.2014թ. ք.Երևան**

ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող՝ արդարադատության կապիտան Էդգար Ղազարյանս ուսումնասիրելով 18.02.2014թ. հարուցված թիվ 01/04-859/14 կատարողական վարույթի նյութերը.

ՊԱՐԶԵՑԻ

Երևան քաղաքի Արաբկիր և Քանաքեռ-Զեյթուն վարչական շրչանների ընդհանուր իրավասության դատարանի կողմից տրված թիվ ԵԱՔԴ/1165/02/13 կատարողական թերթի համաձայն պետք է՝ պատասխանող Բեհզադ Դանեշից հօգուտ պատասխանող Լիանա Սարյանից հօգուտ «Արցախբանկ» ՓԲԸ-ի բռնագանձել 5.682.117 ՀՀ դրամ և սկսած 07.06.2013թ-ից մինչև պարտքի փաստացի մարումը վարկային պայմանագրի 1.1 կետի համաձայն վարկի մայր գումարի վրա հաշվարկել տարեկան 20 տոկոս տոկոսադրույքով տոկոսագումարներ, ինչպես նաև վարկային պայմանագրի 5.1 և 5.2 կետերի համաձայն հաշվարկվող տույժերը և դրանք բռնագանձել պատասխանողից հօգուտ հայցվորի:

Բռնագանձումը տարածել Բագրատ Ասլանյանին սեփականության իրավունքով պատկանող՝ ք.Երևան, Նոր – Նորք, Թևոսյան փողոց, թիվ 10/3 հասցեում գտնվող 54.0 քմ. ընդհանուր մակերեսով ավտո – տեխսպասարկման կետի և 0.04905 հա ընդհանուր մակերեսով հողամասի վրա, ինչպես նաև բռնագանձել բռնագանձվող գումարի 5 տոկոսը՝ որպես կատարողական գործողությունների կատարման ծախս:

Կատարողական գործողությունների ընթացքում պարտապանի գույքը բավարար չէ պահանջատիրոջ պահանջները բավարարելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

ՈՐՈՇԵՑԻ

Կասեցնել՝ 18.02.2014թ. հարուցված թիվ 01/04-859/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Ավագ հարկադիր կատարող Է.Ղազարյան**